
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση του ρυμοτομικού σχεδίου της Βιομηχανικής 
περιοχής της Ελληνικής Τράπεζας Βιομηχανικής 
Αναπτύξεως Α.Ε. (Ε.Τ.Β. Α.Ε.) που βρίσκεται στα 
διοικητικά άρια της Κοινότητας Άβαντος Νομού 
Έβρου». 1 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου Αθηνών και 
καθορισμός ειδικών όρων και περιορισμών δόμησης 
αυτών. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. 56763/2141 (1) 

Έγκριση του ρυμοτομικού σχεδίου της Βιομηχανικής πε¬ 
ριοχής της Ελληνικής Τράπεζας Βιομηχανικής Αναπτύ¬ 
ξεως Α.Ε. (Ε.Τ.Β. Α.Ε.) που βρίσκεται στα διοικητικά 
όρια της Κοινότητας Άβαντος Νομού Έβρου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 (παρ. 2 και 3) του ν. 742/ 
1977 «Περί τροποποιήσεως και συμπληρώσεως του ν. 
4458/1965 «Περί Βιομηχανικών Περιοχών και ρυθμίσεως 
συναφών θεμάτων» (Α' 319). 

2. Τις διατάξεις του άρθρου 2 (παρ. 3) του ν. 947/1979 
«Περί οικιστικών περιοχών» (Α' 169). 

3. Τις διατάξεις του άρθρου 2 (παρ. 5) του ν. 1337/1983 
«Επέκταση των πολεοδομικών σχεδίων, οικιστική ανά¬ 
πτυξη και σχετικές ρυθμίσεις» 3Α' 33). 

4. Τις διατάξεις των άρθρων 7, 8, 9 και 16 του ν. 1577/ 
1985 «Γενικός Οικοδομικός Κανονισμός» (Α' 210) όπως 
τροποποιήθηκαν με το άρθρο 13 (παρ. 3, 4) του ν. 1772/ 
1988 «Τροποποίηση διατάξεων του ν. 1577/1985 “ΓΟΚ” 
και άλλες διατάξεις» (Α' 91). 

5. Τις διατάξεις του άρθρου 23 παρ. 1 (εδ. ιδ και ιστ) του 


ν. 1558/1985 «Κυβέρνηση και Κυβερνητικά Όργανα» (Α' 
137). 

6. Τις διατάξεις των άρθρων 9,10 (παρ. 3) και 13 του π. 
δ/τος 437/1985 «Καθορισμός και ανακατανομή των αρ¬ 
μοδιοτήτων των Υπουργείων» (Α’ 157). 

7. Τις διατάξεις των άρθων 1 (εδ. α) και 2 (παρ. 1 κεφ. 8) 
του π.δ/τος 456/19985 «Μεταφορά αρμοδιοτήτων υπη¬ 
ρεσιών και προσωπικού στα Υπουργεία Περιβάλλοντος 
Χωροταξίας και Δημοσίων Έργων, Βιομηχανίας, Ενέρ¬ 
γειας και Τεχνολογίας, κλπ» (Α' 163). 

8. Τις διατάξεις του π.δ/τος 229/1986 «Σύσταση και 
οργάνωση της Γενικής Γραμματείας Βιομηχανίας» (Α' 96). 

9. Την Υ. 1943/1992 κοινή απόφαση του Πρωθυπουρ¬ 
γού και του Υπουργού Βιομηχανίας Έρευνας και Τεχνολο¬ 
γίας «Ανάθεση αρμοδιοτήτων στον Υφυπουργό Βιομηχα¬ 
νίας, Ενέργειας και Τεχνολογίας θ. Δαμιανό» (Β' 727). 

10. Την 28789/147/27.3.1980 κοινή απόφαση των 
Υπουργών Χωροταξίας, Οικισμού και Περιβάλλοντος και 
Βιομηχανίας και Ενέργειας «Περί καθορισμού εκτάσεως 
για την ίδρυση, εγκατάσταση και εκμετάλλευση της Βιο¬ 
μηχανικής περιοχή Αλεξανδρουπόλεως και καθορισμού 
των ορίων αυτής» (Β' 374). 

11. Την 265/1992 γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος. 

12. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081 /1992 
(Α' 154) και το γεγονός ότι από τις διατάπξεις αυτού του δ/ 
τος δεν προκαλείται δαπάνη σε βάρος του κρατικού προϋ¬ 
πολογισμού και του οικείου Ο.Τ.Α. 

13. Την 138/1993 γνωμοδότηση του ΣΥμβουλίου της 
Επικράτειας, με πρόταση του Υπουργού Περιβάλλοντος 
Χωροταξίας και Δημοσίων Έργων και του Υφυπουργού 
Βιομηχανίας, Έρευνας και Τεχνολογίας, αποφασίζουμε: 

Άρθρο 1 

Εγκρίνεται το ρυμοτομικό σχέδιο της Βιομηχανικής πε¬ 
ριοχής της Ελληνικής Τράπεζας Βιομηχανικής Αναπτύ¬ 
ξεως Α.Ε. (Ε.Τ.Β.Α. Α.Ε.) που βρίσκεται στα διοικητικά 
όρια του Δήμου Αλεξανδρούπολης (Ν. Έβρου, με τη δη¬ 
μιουργία: 

α) των υπ’ αριθ. 3, 4, 5, 6, 7, 8, 9, 10,11,12 οικοδομι¬ 
κών τετραγώνων για την ανέγερση βιομηχανικών κτι¬ 
ρίων. 

β) του υπ’ αριθ. 2 οικοδομικού τετραγώνου για την ανέ¬ 
γερση βιοτεχνικών κτιρίων. 

όπως οι ρυθμίσεις αυτές φαίνονται στο σχετικό χρωμα¬ 
τισμένο πρωτότυπο διάγραμμα σε κλίμακα 1:2.000, που 
θεωρήθηκε από το Προϊστάμενο της Διεύθυνσης Τοπο- 
γραφικών Εφαρμογών με τη 56763/1993 πράξη του και 
που αντίτυπό του σε φωτοσμίκρυνση δημοσιεύεται με το 
παρόν διάταγμα. 

Αρθρο 2 

Στο πρόσωπο των οικοπέδων, οικοδομημένων ή μη, που 
βρίσκονται στην περιοχή της οποίας εγκρίνεται το σχέδιο, 
επιβάλλεται προκήπιο πλάτους τεσσάρδων (4,00) έξι 
(6,00) και δέκα (10,00) μέτρων όπως φαίνεται στο διά¬ 
γραμμα του άρθρου 1. 

Αρθρο 3 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων των 
παραπάνω οικοδομικών τετραγώνων καθορίζονται ως 
εξής: 

1. Οικοδομικά Τετράγωνα 3, 4, 5, 6, 7, 8, 9, 10, 11 και 
12 για την ανέγερση βιομηχανικών κτιρίων: 

α) Ελάχιστο πρόσωπο: τριάντα (30,00) μέτρα. 

Ελάχιστο εμβαδόν: δύο χιλιάδες (2.000) τ. μέτρα 

β) Μέγιστο ποσοστό κάλυψης: εξήντα τοις εκατό (60%) 
της επιφάνειας τους. 

γ) Συντελεστής δόμησης: 2,00 

2. Οικοδομικό Τετράγωνο 2 για την ανέγερση βιομηχα¬ 
νικών κτιρίων: 

α) Ελάχιστο πρόσωπο: είκοσι (20,00) μέτρα. 

Ελάχιστο εμβαδόν: χίλια (1.000) τ. μέτρα 

β) Μέγιστο ποσοστό κάλυψης: εξήντα τοις εκατό (60%) 
της επιφάνειας τους. 

γ) Συντελεστής δόμησης: δύο και τέσσερα δέκατα (2,4). 

3. α) Η ελάχιστη απόσταση των κτιρίων από τα πλάγια 
και οπίσθια όρια του οικοπέδου ορίζεται σε πέντε (5,00) 
μέτρα εκτός αν προκύπτουν μεγαλύτερες αποστάσεις Δ, 
σύμφωνα με το ν. 1577/1985 «Γ.Ο.Κ.». 

Δεν απαιτείται η τήρηση των παραπάνω αποστάσεων 
προκειμένου για ειδικές κατασκευές αναγκαίων λειτουρ¬ 
γικών εγκαταστάσεων, όπως καπνοδόχοι, κλπ. με την επι¬ 


φύλαξη των διατάξεων του άρθρου 9 (παρ. 1) του ν. 1577/ 
1985, όπως ισχύει. 

β) Παρεκκλίσεις για το μέγιστο ύψος ειδικών κατα¬ 
σκευών που είναι αναγκαίες για τη λειτουργία των εγακτα- 
στάσεων όπως γερανογέφυρες, αποθήκες σιτηρών (σιλό), 
καπνοδόχοι, πύργοι ψύξης, υδατόπυργοι, κλπ. εγκρίνο- 
νται σύμφωνα με το άρθρο 21 τουν. 1577/1985 «Γ.Ο.Κ.». 

4. Τα κτίσματα κοινωφελών εγκαταστάσεων (υποσταθ¬ 
μοί ΔΕΗ, τηλεφωνικό κέντρο ΟΤΕ, αντλιοστάσιο, δεξαμε¬ 
νές αποθήκευσης νερού, κλπ.) ανεγείρονται ανεξαρτήτως 
τομέα με τα παρακάτω όρια αρτιότητας και όρους και πε¬ 
ριορισμούς δόμησης: 

α) Ελάχιστο πρόσωπο: δέκα (10,00) μέτρα. 

Ελάχιστο εμβαδόν: εκατό (100.00) τ. μέτρα 

β) Μέγιστο ποσοστό κάλυψης των οικοπέδων: εβδομή¬ 
ντα τοις εκατό (70%) της επιφάνειας τους. 

γ) Συντελεστής δόμησης: ένα (1). 

Αρθρο 4 

Πριν από την έκδοση οποιοσδήποτε οικοδομικής αδείας 
απαιτείται η έγκριση μελέτης περιβαλλοντικών επιπτώ¬ 
σεων από το Υπουργείο ΠΕ.ΧΩ.Δ.Ε. σύμφωνα με την 
69269/5387/1990 κοινή Υπουργική Απόφαση (Β' 678). 

Αρθρο 5 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 26 Μαΐου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΕΡΙΒΑΛ. ΧΩΡΟΤ. & ΔΗΜ. ΕΡΓΩΝ ΥΦ. ΒΙΟΜ. ΕΝ. & ΤΕΧΝΟΛΟΓΙΑΣ 

ΑΧΙΛΛΕΑΣ ΚΑΡΑΜΑΝΛΗΣ θ. ΔΑΜΙΑΝΟΣ 

ΑΠΟΦΑΣΕΙΣ 

Αριθ. 71980/3826 , (2) 

Χαρακτηρισμός ως διατηρητέου του κτιρίου που βρίσκεται 

εντός του ρυμοτομικού σχεδίου Αθηνών και καθορι¬ 
σμός ειδικών όρων και περιορισμών δόμησης αυτών. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«Γ.Ο.Κ.» και άλλες σχετικές διατάξεις» (Α' 91). 

2. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος Χωροταξία ςκαι Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος Χωροταξίας και Δημοσίων Έργων στον Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος Χωροταξίας και Δημοσίων Έργων» (Β' 435). 

4. Τις διατάξεις της παρ. Β του άρθρου 1 του Π.Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων» (Α' 9). 

5. Την από 26.10.1992 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Το 109310/9.12.1992 έγγραφο του Δήμου Αθη¬ 
ναίων περί δημοσίευσης αιτιολογικής έκθεσης. 

7. Το γεγονός ότι η προθεσμία της παρ. 2 του άρθρου 4 
του Ν. 1577/1985 παρήλθε χωρίς να περιέλθουν στην 
Υπηρεσία αντιρρήσεις των ενδιαφερομένων. 

8. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081/1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Δήμου απο¬ 
φασίζουμε: 

1. Χαρακτηρίζεται ως διατηρητέο κτίριο που βρίσκεται 
εντός του ρυμοτομικού σχεδίου Αθηνών περιοχή Νότια 
Ακρόπολης και ειδικότερα επί της οδού Διονυσίου Αρεο¬ 
παγίτου 37 όπως φαίνεται σημειωμένο με μαύρη διαγράμ¬ 
μιση στο σχετικό πρωτότυπο διάγραμμα σε κλίμακα 
1:1.000, που θεωρήθηκε από τον Προϊστάμενο της Διεύ¬ 


θυνσης Τοπογραφικών Εφαρμογών με την 71980/1993 
πράξη του και που αντίτυπό του σε φωτοσμίκρυνση δημο¬ 
σιεύεται με την παρούσα απόφαση. 

2. Ως διατηρητέο κτίριο χαρακτηρίζεται το αρχικό εκά- 
στοτε κτίριο καθώς και οι εναρμονιζόμενες με αυτό μετα¬ 
γενέστερες προσθήκες όχι όμως και τα πάσης φύσεως 
καθ' ύψος ή κατ’ επέκταση υπάρχοντα προσκτίσματα που 
αλλοιώνουν το αρχικό κτίριο. Ο καθορισμός των προσκτι- 
σμάτων που αλλοιώνουν το αρχικό κτίριο πραγματοποιεί¬ 
ται από την Επιτροπή Πολεοδομικού και Αρχιτεκτονικού 
Ελέγχου (ΕΠΑε). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών στοιχείων του. 

5. Επιτρέπεται η επισκευή, ο εκσυσχρονισμός των 
εγκαταστάσεων η ενίσχυση στον φέροντα οργανισμό κα¬ 
θώς και επεμβάσεις για λόγους λειτουργικούς του προτει- 
νόμένου να χρακτηρισθεί ως διατηρητέο κτίριο, εφόσον 
δεν αλλοιώνεται ο αρχιτεκτονικός χαρακτήρας του. 

6. Απαγορεύεται η τοποθέτηση φωτεινών επιγραφών 
και διαφημίσεων στο διατηρητέο κτίριο. 

Επιτρέπεται η τοποθέτηση επιγραφών μικρών διαστά¬ 
σεων που πληροφορούν για την χρήση των χώρων του κτι¬ 
ρίου. 

7. α) Αιτήσεις για προσθήκη στο διατηρητέο κτίριο απο- 
στέλλονται από την Πολεοδομική Υπηρεσία στην αρμόδια 
Υπηρεσία του Υπουργείου Περιβάλλοντος Χωροταξίας και 
Δημοσίων Έργων με γνώμη της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ) για ειδικές ρυθμίσεις 
σύμφωνα με τις διατάξεις της παρ. 2 του άρθρου 4 του ν. 
1577/1985 «Περί ΓΟΚ» εφόσον δεν παραβλάπτεται το 
διατηρητέο κτίριο και ο χώρος που το περιβάλει. 

β) Κατ' εξαίρεση από το προηγούμενο εδάφιο και με 
σύμφωνη γνώμη της Επιτροπής Πολεοδομικού και Αρχιτε¬ 
κτονικού Ελέγχου (Ε.Π.Α.Ε.) επιτρέπονται προσθήκες 
κατ’ επέκταση η καθ’ ύψος του διατηρητέου κτιρίου εφό¬ 
σον κριθούν απαραίτητες για την λειτουργική εξυπηρέ¬ 
τηση του κτιρίου. 

8. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου όπως και για την τοποθέ¬ 
τηση επιγραφών, απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (Ε.Π.Α.Ε.). 

9. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 1993 
Με εντολή Υφυπουργού 
Η Γ ενική Γ ραμματέας 
ΕΛΣΑ ΠΑΠΑΔΗΜΗΤΡΙΟΥ 

